|  |
| --- |
| Številka: 070-1/2023/18 |
| Ljubljana, 6.6.2023 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Odgovor na poziv Varuha človekovih pravic Republike Slovenije glede nastanitvenih kapacitet Urada Vlade Republike Slovenije za oskrbo in integracijo migrantov ter Končno poročilo z obiska azilnega doma v Ljubljani**  |
| **1. Predlog sklepa vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13- ZDU-1G, 65/14, 55/17 in 163/22) je Vlada RS na ..... seji dne.........sprejela naslednji SKLEPVlada Republike Slovenije je sprejela odgovor na poziv Varuha človekovih pravic Republike Slovenije glede nastanitvenih kapacitet Urada Vlade Republike Slovenije za oskrbo in integracijo migrantov ter Končno poročilo z obiska azilnega doma v Ljubljani in ga pošlje Varuhu človekovih pravic. Barbara Kolenko Helbl generalna sekretarkaPrejmejo: * Služba Vlade Republike Slovenije za zakonodajo.
* Ministrstvo za notranje zadeve Republike Slovenije.
* Varuh človekovih pravic.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
|  |
| **3.a Osebe, odgovorne za strokovno pripravo in usklajenost gradiva:** |
| mag. Katarina Štrukelj, direktorica Urada Vlade Republike Slovenije za oskrbo in integracijo migrantov |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|   |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Varuh človekovih pravic je na Vlado Republike Slovenije in predsednika vlade naslovil poziv za zagotovitev dodatnih nastanitvenih kapacitet Urada Vlade Republike za oskrbo in integracijo migrantov za nastanitev iskalcev mednarodne zaščite. Vlada Republike Slovenije v odgovoru pojasnjuje ukrepe, ki so bili izvedeni za zagotovitev dodatnih nastanitvenih kapacitet za nastanitev oseb, ki prosijo za mednarodno zaščito.  |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II. a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II. b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II. c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II. a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II. b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II. b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri trenutnih projektih oziroma ukrepih ali novih projektih oziroma ukrepih, navedenih v točki II. a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev Evropske unije). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7. b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  mag. Katarina Štrukeljdirektorica Urada Vlade Republike Slovenije za oskrbo in integracijo migrantov |

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13- ZDU-1G, 65/14, 55/17 in 163/22) je Vlada RS na ..... seji dne.........sprejela naslednji

SKLEP

Vlada Republike Slovenije je sprejela odgovor na poziv Varuha človekovih pravic Republike Slovenije glede nastanitvenih kapacitet Urada Vlade Republike Slovenije za oskrbo in integracijo migrantov ter Končno poročilo z obiska azilnega doma v Ljubljani in ga pošlje Varuhu človekovih pravic.

 Barbara Kolenko Helbl

 generalna sekretarka

Prejmejo:

* Služba Vlade Republike Slovenije za zakonodajo.
* Ministrstvo za notranje zadeve Republike Slovenije.
* Varuh človekovih pravic.

**Odgovor na poziv Varuha človekovih pravic Republike Slovenije glede nastanitvenih kapacitet Urada Vlade Republike Slovenije za oskrbo in integracijo migrantov ter Končno poročilo z obiska azilnega doma v Ljubljani**

Varuh človekovih pravic je dne 23. 5. 2023 na Vlado Republike Slovenije naslovil poziv za zagotovitev dodatnih nastanitvenih kapacitet Urada Vlade Republike Slovenije za oskrbo in integracijo migrantov (v nadaljevanju Urad) za nastanitev oseb, ki prosijo za mednarodno zaščito.

Na policijskih postajah je v letu 2023 (do dne 25. 5. 2023) 13.864 oseb izrazilo namen podati prošnjo za mednarodno zaščito. Na dan 5. 6. 2023 se je v Republiki Sloveniji nahajalo 443 prosilcev za mednarodno zaščito in 415 vlagateljev namere, skupaj 858 oseb.

V azilnem domu, ki je trenutno namenjen nastanitvi samskih moških (kapaciteta 350 oseb) se je na dan 5. 6. 2023 nahajalo 579 oseb. V izpostavi azilnega doma v Logatcu, kjer so nastanjene ranljive kategorije oseb (kapaciteta 350 oseb) je bilo nastanjenih 210 oseb. V izpostavi na Kotnikovi ulici v Ljubljani, namenjeni nastanitvi samskih moških (kapaciteta 90 oseb) se je nahajalo 80 oseb. Prosilci za mednarodno zaščito so nastanjeni tudi v posebni namestitvi za mladoletnike brez spremstva, Centru za tujce, bolnišnicah, zaporih ali pa bivajo na zasebnem naslovu.

Urad ves čas intenzivno išče nove nastanitvene kapacitete tako za vlagatelje namere kot prosilce za mednarodno zaščito. Razpoložljive kapacitete so se preverile pri organih državne uprave. Pregledani so bili oglasi nepremičnin zasebnikov ter podjetij. Kot potencialne kapacitete so bile prepoznane tri lokacije, zato so bili opravljeni tudi ogledi.

Zelo intenzivno potekajo obiski občin in županov, saj največji izziv pri odpiranju novih lokacij predstavlja soglasje lokalne skupnosti, ki ga Urad, za odpiranje novih lokacij, načeloma ne potrebuje, bi pa pomenilo odprtje kapacitete brez podpore lokalne skupnosti težave pri uveljavljanju pravic nastanjenih ter pri sami integraciji oseb v lokalno okolje. Tudi na podlagi omenjenih obiskov so bile identificirane določene lokacije, vendar pa podpore s strani občin še nismo dosegli.

Opravljena so bila tudi poizvedovanja zasedenosti samski domov in hostlov v Ljubljani in okolici. Vsi samski domovi so zasedeni oziroma naj bi imeli postelje že vnaprej rezervirane. Dodatne kapacitet so se iskale tudi v kraju, kjer deluje integracijska hiša.

Z namenom iskanja novih kapacitet za vlagatelje namere in prosilce za mednarodno zaščito je Urad dne 19. 9. 2022 objavil javni poziv za najem nastanitvenih objektov za vlagatelje namere in prosilce za mednarodno zaščito. Poziv je bil neuspešen. Informativno javno zbiranje ponudb je bilo objavljeno v začetku leta 2023. Iščejo se tri kategorije objektov in sicer: nastanitveni objekti za nastanitev prosilcev za mednarodno zaščito in vlagateljev namere, nastanitveni objekt za mladoletne osebe ter stanovanjske enote v večstanovanjskih stavbah. Poziv še ni zaključen.

V okviru priprave sprememb Zakona o mednarodni zaščiti se razmišlja tudi o spremembi koncepta razselitve prosilcev za mednarodno zaščito na zasebni naslov. S tovrstnimi razselitvami bi se delno razbremenile tudi nastanitvene kapacitete.

Varuh človekovih pravic ob ugotovitvi nastanitvenih razmer, ki ob prezasedenosti ne ustrezajo minimalnim standardom nastanitve, zaključi, da takšne razmere lahko odvračajo posameznika od čakanja na odločitev o mednarodni zaščiti. Nadalje Varuh človekovih pravic izpostavi, da lahko Vlada Republike Slovenije z nekaterimi zakonitimi ukrepi in aktivnostmi bržkone prispeva tudi k zmanjševanju števila iskalcev mednarodne zaščite in posledično prezasedenosti razpoložljivih kapacitet. Po opažanju Varuha človekovih pravic so potrebne zlasti izboljšave pri zagotavljanju hitrih (a obenem pravičnih) postopkov mednarodne zaščite, s katerimi bo mogoče učinkoviteje kot do sedaj ločevati osebe, ki so do nje upravičene, od ostalih vlagateljev prošnje. Hitreje zaključeni postopki bi v povezavi z vračanjem zavrnjenih prosilcev v izvorne države predvidoma vodili v manjšo privlačnost slovenskega sistema mednarodne zaščite za osebe, ki do nje niso upravičene.

V povezavi z navedenim Vlada Republike Slovenije najprej poudarja, da se strinja z navedbo, da je s hitrimi postopki mogoče učinkoviteje ločevati osebe, ki so upravičene do mednarodne zaščite, od tistih, ki niso. Enako se zagovarja tudi v stališčih do zakonodajnih predlogov Pakta o migracijah in azilu v okviru skupnega evropskega azilnega sistema.

Povprečno trajanje postopkov mednarodne zaščite je po podatkih iz uradne evidence naslednje:

– leta 2022 40 dni (vsebinsko odločanje 148 dni),

– leta 2021 26 dni (vsebinsko odločanje 210 dni),

– leta 2020 59 dni (vsebinsko odločanje 288 dni),

– leta 2019 44 dni (vsebinsko odločanje 328 dni),

– leta 2018 44 dni (vsebinsko odločanje 200 dni).

Kot je razvidno, se v zadnjih letih čas obravnave prošnje skrajšuje. Podatki pa ne vključujejo trajanja postopkov za priznanje mednarodne zaščite, če se v njih uveljavlja sodno varstvo. Če se zoper odločitev o priznanju mednarodne zaščite uveljavlja sodno varstvo, se namreč postopek lahko podaljša za nekaj mesecev oziroma v skrajnih primerih tudi za nekaj let. V povezavi z navedenimi podatki Vlada Republike Slovenije dodatno pojasnjuje, da se ločuje med skupnim trajanjem postopkov in trajanjem postopkov, v katerih se vsebinsko odloča o prošnji za mednarodno zaščito. Pri vsebinskem odločanju gre za kompleksen postopek, ki zahteva obravnavo vseh dejstev in okoliščin na individualni ravni, zato takšni postopki trajajo dlje. V skladu z Zakonom o mednarodni zaščiti (Uradni list RS, št. 16/17 – uradno prečiščeno besedilo, 54/21 in 42/23 – ZZSDT-D) pristojni organ v rednem postopku odloči najkasneje v šestih mesecih od vložitve prošnje, v pospešenem postopku pa najkasneje v dveh mesecih od vložitve prošnje. Postopek se lahko podaljša le v skladu z zakonsko določenimi izjemami. Pri ne-vsebinskem odločanju (na primer pri ustavitvi postopka po tem, ko prosilec za mednarodno zaščito samovoljno zapusti Republiko Slovenijo, ali ko pristojni organ ugotovi, da je za obravnavo prošnje odgovorna druga država članica Evropske unije) pa so postopki krajši. Ker gre v primeru Republike Slovenije v večini primerov za takšno vrsto odločanja, je skupno trajanje postopkov občutno krajše kot pri vsebinskem odločanju.

Sedanji azilni sistem že omogoča t. i. triažo oziroma razvrščanje primerov glede na upravičenost do mednarodne zaščite (kot predlaga Varuh človekovih pravic), in sicer v primerih nedopustne prošnje, očitno neutemeljene prošnje in v postopku ugotavljanja odgovorne države članice za obravnavo prošnje za mednarodno zaščito na eni strani ter v primeru prednostne obravnave določenih skupin oseb na drugi strani. Pri tem Vlada Republike Slovenije meni, da ne razvrščanje ne hitrost odločanja ne vplivata na število prošenj za mednarodno zaščito in posledično oseb v sprejemu. Dejstvo je, da tudi kadar število prosilcev za mednarodno zaščito ni visoko in ko sprejemne kapacitete niso polno zasedene, osebe izkoristijo azilni sistem, da bi prečkale Republiko Slovenijo in prišle do ciljne države. Samovoljne zapustitve so tako stalnica tudi, kadar sprejemni prostori niso prezasedeni. Prav tako se viša odstotek prošenj, za katere je ugotovljeno, da Republika Slovenija ni pristojna za njihovo obravnavo.

V povezavi z domnevo Varuha človekovih pravic, da prezasedenost azilnega doma odvrača ljudi od čakanja na odločitev o prošnji za mednarodno zaščito, Vlada Republike Slovenije pojasnjuje, da se je v letošnjem letu (januar–april), ko se beleži izredno visoko število vloženih prošenj s strani državljanov Maroka, celo podaljšal čas bivanja v sprejemnih prostorih in da so zaradi manj samovoljnih zapustitev (čeprav je odstotek še vedno visok – 89 %) lahko odločevalci več prošenj obravnavali vsebinsko kot pretekla leta. V letu 2021 je bilo vsebinsko rešenih 3,5 % vseh prošenj, v letu 2022 5 % prošenj, v letu 2023 pa 8,4 % vseh rešenih postopkov.

Varuh človekovih pravic je na Urad in Ministrstvo za notranje zadeve dne 25. 8. 2022 naslovil osnutek Poročila o obisku azilnega doma v Ljubljani. Urad je na osnutek odgovori z dopisom št. 070-1/2022/19 z dne 9. 9. 2022. Varuh človekovih pravic pa je nato dne 21. 9. 2022 na obe instituciji naslovil končno poročilo, v katerem je bilo šest priporočil. Tri priporočila so v pristojnosti Urada, tri pa se nanašajo na delovno področje Ministrstva za notranje zadeve.

V zvezi s priporočilom glede zagotovitve dodatnih kadrov je Urad zagotovil dodatne tolmače, od 1. 9. 2022 je na področju zagotavljanja psihosocialne oskrbe na novo zaposlenih 13 oseb. Med zaposlenimi sta tudi dve osebi z begunsko izkušnjo. Pri delu z vlagatelji namere in prosilci za mednarodno zaščito pa, na podlagi operativnega načrta pomoči Evropske Agencije za azil, Republiki Sloveniji pomaga 7 strokovnih delavcev in 8 prevajalcev.

Varuh človekovih pravic v poročilu omenja tudi izvajanje izolacije in domnevno zaklenjenost sprejemnih prostorov. Omenjeni ukrepi so se prenehali izvajati v mesecu marcu 2022.

Ministrstvo za notranje zadeve bo v okviru priprave Zakona o mednarodni zaščiti preučilo priporočilo Varuha človekovih pravic o ustrezni zakonski opredelitvi ukrepov osebnega pregleda in pregleda sob v azilnem domu in njegovih izpostavah.

Glede priporočila, naj se sprejme vse potrebne ukrepe, s katerimi bo vsem vlagateljem namere za mednarodno zaščito omogočena vložitev prošnje v čim krajšem času, najkasneje pa v šestih dneh, pojasnjujemo, da se v skladu s 6. členom postopkovne direktive (Direktiva 2013/32/EU Evropskega parlamenta in Sveta z dne 26. junija 2013 o skupnih postopkih za priznanje ali odvzem mednarodne zaščite (prenovitev)) prošnja za mednarodno zaščito evidentira (registrira) najpozneje šest dni po podaji prošnje (po vloženi nameri), če se prošnja poda pri drugih organih, ki po nacionalnem pravu niso pristojni za evidentiranje (pri nas vloženo namero sprejme policija, v sistem se prošnja registrira ob vložitvi prošnje pri Ministrstvu za notranje zadeve). Države članice zagotovijo, da ima oseba, ki poda prošnjo za mednarodno zaščito, dejansko možnost, da jo vloži v najkrajšem možnem času. Kadar veliko število državljanov tretjih držav ali oseb brez državljanstva hkrati zaprosi za mednarodno zaščito, zaradi česar je v praksi zelo težko spoštovati rok šest dni, lahko države članice določijo, da se ta rok podaljša na deset delovnih dni.

Čeprav Republika Slovenija ni dobesedno prenesla omenjene določbe postopkovne direktive, je v okviru 42. člena Zakona o mednarodni zaščiti (Uradni list RS, št. 16/17 – uradno prečiščeno besedilo, 54/21 in 42/23 – ZZSDT-D) ter Pravilnika o postopku s tujcem, ki izrazi namen podati prošnjo za mednarodno zaščito v Republiki Sloveniji, ter postopku sprejema prošnje za mednarodno zaščito (Uradni list RS, št. 173/21 in 131/22) zagotovila njeno vsebino. V praksi se tako postopek pri policiji, ki opravi delno registracijo (izpolnitev registracijskega lista), opravi takoj, ko oseba izrazi namero, da želi zaprositi za mednarodno zaščito, prošnja pa se vloži v najkrajšem možnem času. V primeru povečanega števila prosilcev se ta čas razumljivo podaljša.

Naj Vlada Republike Slovenije na koncu ponovno poudari, da se zaveda obremenjenosti nastanitvenih kapacitet, še posebej azilnega doma na Viču, zaradi česar bo še naprej izvajala vse potrebne aktivnosti za zagotovitev le-teh. Pri pogovorih z določenimi župani je videti pozitiven napredek, prav tako pa se zaključuje zgoraj navedeni razpis iskanja nastanitvenih kapacitet.